
	                              CLUBUL SPORTIV MUNICIPAL SLATINA                                                                                     STRADA B-DUL SF. C-TIN BRANCOVEANU, NR. 1, SLATINA, JUD. OLT
                           Telefon: 0349.738.657; Fax: 0349.881.148
                       E-mail: office@csmslatina.ro, Cod Fiscal: 25755633


Nr._________/______________

ANUNŢ
     În conformitate cu prevederile H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificarile și completarile ulterioare, cu respectarea prevederilor OUG nr. 156/2024

CLUBUL SPORTIV MUNICIPAL SLATINA  
organizează la sediul din str. B-dul. Sf. Constantin Brâncoveanu  nr. 1 

CONCURS  în data de 03.11.2026, ora 10.00 – proba scrisă şi 10.11.2026, ora 10.00 – interviul, pentru ocuparea pe perioadă nedeterminată și cu normă întreaga de 8 ore pe/zi, 40 ore/săptămână, a următorului post contractual vacant, după cum urmează: 
·        - Inspector casier debutant  -1 post - Compartiment Administrativ Casierie 
           Dosarele de înscriere la concurs se pot depune în termen de 10 zile lucrătoare de la data publicării anunţului, dar nu mai târziu de 26.10.2026 ora 16:45 la Compartimentul Juridic, Relaţii cu Publicul, Resurse Umane şi trebuie să conţină obligatoriu: 
a). formular de înscriere la concurs;
b). copia actului de identitate sau orice alt document care atestă identitatea, potrivit legii, aflate în termen de valabilitate;
c). copia  certificatului de căsătorie sau a altui document prin care s-a realizat schimbarea de nume, după caz;
d). copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de Clubul Sportiv Municipal Slatina;
e). copia carnetului de muncă, a adeverinţei eliberate de angajator pentru perioada lucrată care să ateste vechimea în muncă si în specialitatea  studiilor solicitate pentru ocuparea postului;
f).certificat de cazier judiciar sau, după caz, extrasul de pe cazierul judiciar;
g). adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h). curriculum vitae, model comun european;
Copiile de pe actele prevăzute la lit. b), c), d), e), se prezintă însoțite de documentele originale, care se certifică cu mențiunea,,conform cu originalul’’ de către secretarul comisiei de concurs.
           Documentul prevăzut la lit. f), poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise.
     Pentru a participa la concurs fiecare candidat trebuie să îndeplinească următoarele condiţii: 


Condiţii generale:
     a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
     b) cunoaște limba română, scris și vorbit;
     c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
     d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
     e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
     f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
     g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
    h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare.
Condiţii specifice: 
-  studii superioare absolvite cu diplomă de licență sau echivalentă;
-  vechime în specialitatea studiilor, necesară în exercitarea funcției – nu este cazul.
Bibliografia și tematica
1. O.U.G. nr. 57/2019 privind Codul administrativ - Partea a VI a, Partea a VII a, Partea a VIII a;
2.  Legea nr. 53/2003 – Codul Muncii, republicată, cu modificările şi completările ulterioare,Titlurile I, II, III, V, VI, IX, XI;
3. Legea nr. 544/2001 privind liberul acces la informaţiile de interes public, cu modificarile ulterioare - integral;
4. Legea nr. 202/2002 privind egalitatea de şanse şi de tratament între femei şi bărbaţi, cu modificarile ulterioare - integral;

5. Ordonanţa nr. 137/2000 privind prevenirea şi sancţionarea tuturor formelor de discriminare, cu modificarile ulterioare - integral;

6. Constitutia Romaniei, republicată – integral;

7.Legea nr. 273/2006 privind finanţele publice locale,  cu modificările şi completările ulterioare - integral;
8.Legea nr. 22/1969 privind angajarea gestionarilor, constituirea de garanţii şi răspunderea în legătură cu gestionarea bunurilor agenţilor economici, autorităţilor sau instituţiilor publice.
Calendarul de desfăşurare a concursului:
· publicare anunţ: 12.10.2026
· depunere dosare concurs: 13.10.2026 – 26.10.2026 ora 16:45
· selecția dosarelor: 28.10.2026
· proba scrisă: 03.11.2026 ora 10.00
· interviul: 10.11.2026 ora 10.00 
    Rezultatele selecției dosarelor de concurs se afișează în termen de 2 zile lucrătoare de la expirarea termenului de depunere a dosarelor.
    Comunicarea rezultatelor la fiecare probă a concursului se face în termen de o zi lucrătoare de la data finalizării probei.
    După afișarea rezultatelor obținute la selecția dosarelor de înscriere, proba scrisă și interviu, candidații nemultumiți pot depune contestație la compartimentul Resurse Umane din cadrul Clubului Sportiv Municipal Slatina, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și al interviului.
    Rezultatele finale se afișează în termen de o zi lucrătoare de la data afișării rezultatelor soluționării contestațiilor pentru ultima probă.
Relaţii suplimentare se pot obţine de la Compartimentul Juridic, Relaţii cu Publicul, Resurse Umane, de luni până joi, între orele 08.00 – 16.45, vineri între orele 08.00 – 14.00 sau la telefon 0349738657.
Director, 
Smărăndescu Octavian Nicușor
